Rikunarita-ORG/Wikinium huggingface dataset:
# চার্চ ফাদার

**চার্চ ফাদাররা** ছিলেন প্রাচীন ও প্রভাবশালী খ্রিস্টান ধর্মতত্ত্ববিদ ও লেখক যারা খ্রিস্টধর্মের বুদ্ধিবৃত্তিক ও মতবাদিক ভিত্তি স্থাপন করেছিলেন। যে ঐতিহাসিক সময়কালে তারা কাজ করেছিল সেটি পিতৃতান্ত্রিক যুগ হিসেবে পরিচিতি পায় এবং প্রায় ১ম শতাব্দীর শেষ থেকে ৮ম শতাব্দীর মাঝামাঝি পর্যন্ত বিস্তৃত হয়, বিশেষ করে ৪র্থ ও ৫ম শতাব্দীতে বিকাশ লাভ করে, যখন খ্রিস্টধর্ম নিজেকে রোমান সাম্রাজ্যের রাষ্ট্রীয় মণ্ডলী হিসেবে প্রতিষ্ঠিত করার প্রক্রিয়ায় ছিল।

খ্রিস্টধর্মের অনেক সম্প্রদায়ের জন্য, পূর্ব-নিসেন ফাদার, নিসেন ফাদার ও পোস্ট-নিসিন ফাদার কর্তৃক রচিত পবিত্র ঐতিহ্যের অন্তর্ভুক্ত। যেমন, ঐতিহ্যগত গোঁড়া ধর্মতত্ত্বে, লেখকদেরকে চার্চ ফাদারদের মতবাদ প্রতিষ্ঠার জন্য প্রামাণিক হিসাবে বিবেচনা করা হয়। প্যাট্রিস্টিক্সের একাডেমিক ক্ষেত্র, চার্চ ফাদারদের অধ্যয়ন, শব্দটির পরিধি বাড়িয়েছে, এবং কোন নির্দিষ্ট তালিকা নেই। কিছু, যেমন অরিজেন ও টারটুলিয়ান, পরবর্তী খ্রিস্টান ধর্মতত্ত্বের বিকাশে প্রধান অবদান রেখেছিলেন, কিন্তু তাদের শিক্ষার কিছু উপাদান পরে নিন্দা করা হয়েছিল।

## টীকা

## তথ্যসূত্র

## বহিঃসংযোগ

* ChurchFathers.org – All of the Church Fathers' writings broken down by topic. Find writings by the Fathers on everything from the Eucharist, to baptism, to the Virgin Mary, to the Pope
* Church Fathers' works in English edited by Philip Schaff, at the Christian Classics Ethereal Library
* Church Fathers at the Patristics In English Project Site
* Early Church Fathers Additional Texts Part of the Tertullian corpus.
* Excerpts from Defensor Grammaticus
* Excerpts from the Church Fathers
* The Fathers, the Scholastics, and Ourselves by von Balthasar
* Faulkner University Patristics Project A growing collection of English translations of patristic texts and high-resolution scans from the comprehensive *Patrologia* compiled by J. P. Migne.
* Early Church Fathers Writings Ante Nicene, Nicene and Post Nicene Fathers
* Writings from the church fathers at www.goarch.com.  ওয়েব্যাক মেশিনে আর্কাইভকৃত ২০০৮-০৯-২২ তারিখে
* The Fathers of the Church: A New Translation, by Dr. Roy Joseph Deferrari and Dr. Ludwig Schopp. Works hosted at the Internet Archive
* Migne Patrologia Latina and Graeca: a free digital edition of almost all the original texts.
* Catholic Encyclopedia: The Fathers of the Church
# জংখা ভাষা

| জংখা |
| --- |
|  |
| অঞ্চল | ভুটান, সিকিম (ভারত) |
| জাতি | নগালপ |
|  মাতৃভাষী | ১৭০,০০০ (২০০৬) দ্বিতীয় ভাষা: ৪৭০,০০০ |
| ভাষা পরিবার | চীনা-তিব্বতি
* (তিব্বতীয়-বার্মীয়)
	+ তিব্বতি-কানাউরি
		- বদিশ
			* তিব্বতি
				+ দক্ষিণা
					- **জংখা**
 |
| উপভাষা | * Laya
* লুনানা
* Adap
 |
| লিখন পদ্ধতি | তিব্বতি লিপি |
| সরকারি অবস্থা |
| সরকারি ভাষা |  ভুটান |
| নিয়ন্ত্রক সংস্থা | জংখা উন্নয়ন কমিশন |
| ভাষা কোডসমূহ |
| আইএসও ৬৩৯-১ | `dz` |
| আইএসও ৬৩৯-২ | `dzo` |
| আইএসও ৬৩৯-৩ | দুইয়ের মধ্যে এক: `dzo` – জংখা `adp` – Adap |
| Districts of Bhutan where the Dzongkha language is spoken natively |

**জংখা** (ইংরেজি: Dzongkha; རྫོང་ཁ་; Wylie: *rdzong-kha*, Jong-kă), অপ্রচলিত *নগালপখা,* ভুটানের জাতীয় ভাষা। *জংখা* শব্দের অর্থ ভুটানের *জং-*রা যে ভাষায় (খা) কথা বলে। জং বলতে ভুটানের বিশালাকার দুর্গ সদৃশ্য অবকাঠামোকে বোঝানো হয়, যা ১৭ শতকে তৈরি হয়।

## তথ্যসূত্র

## বহিঃসংযোগ

* Dzongkha Development Commission Thimphu, Bhutan
* Ethnologue entry on Dzongkha
* Dzongkha-English Dictionary - རྫོང་ཁ་ཨིང་ལིཤ་ཤན་སྦྱར་ཚིག་མཛོད།
* Dzongkha podcast
* Dzongkha Romanization for Geographical Names
* free Dzongkha Textbooks and Dictionaries - (PDF)
# পাকিস্তানের জাতীয় পতাকা
সংক্ষিপ্ত ইউআরএল

পাকিস্তানেরর পতাকা
|  |
|  |
| নাম | নতুন চাঁদ ও তারকাখচিত পতাকা (پرچمِ ستارہ و ہلال - (পারচাম-ই-সিতারা আওর হিলাল)) |
| ব্যবহার | জাতীয় পতাকা |
| অনুপাত | ২:৩ |
| গৃহীত | ১১ই অগাস্ট, ১৯৪৭ |
| অঙ্কন | গাড় সবুজেরর মাঝে একটি সাদা তারা ও নতুনচাঁদ, সহ পতাকা দণ্ডের দিকে একটি সাদা অংশ |
| এঁকেছেন | আমিরুদ্দিন কিদওয়াই |

পাকিস্তানের জাতীয় পতাকার নকশা প্রণয়ন করেন সৈয়দ আমিরুদ্দিন কেদোয়াই। এই নকশাটি অল ইন্ডিয়া মুসলিম লীগের ১৯০৬ সালের পতাকার উপর ভিত্তি করে তৈরি করা হয়। পাকিস্তান স্বাধীনতা লাভ করার ৩ দিন আগে ১৯৪৭ সালের ১১ই আগস্ট তারিখে এই পতাকাটির নকশা গৃহীত হয়।

পতাকাটিকে পাকিস্তানে **সাব্‌জ হিলালি পারচাম** বলা হয়। উর্দু ভাষার এই বাক্যটির অর্থ হলো "নতুন চাঁদ বিশিষ্ট সবুজ পতাকা"। এছাড়াও এটাকে "পারচাম-ই-সিতারা আওর হিলাল" অর্থাৎ "চাঁদ ও তারা খচিত পতাকা" বলা হয়ে থাকে।

## তাৎপর্য

পতাকাটির খুঁটির বিপরীত দিকের গাঢ় সবুজ অংশটি ইসলাম ধর্মের প্রতীক। খুঁটির দিকে সাদা অংশ রয়েছে, যা পাকিস্তানে বসবাসরত সংখ্যালঘু অমুসলিমদের প্রতীক। পতাকার মধ্যস্থলে রয়েছে একটি সাদা নতুন চাঁদ, যা প্রগতির প্রতীক; এবং একটি পাঁচ কোনা তারকা, যা ইসলামের পাঁচটি স্তম্ভের প্রতীক।

## আকার ও ব্যবহার

### আকার

* বিভিন্ন অনুষ্ঠানে ব্যবহারের জন্য. ২১' x ১৪', ১৮' x ১২', ১০' x ৬-২/৩' বা ৯' x ৬ ১/৪.
* ভবনে ব্যবহারের জন্য. ৬' x ৪' or ৩' x ২'.
* গাড়িতে ব্যবহারের জন্য ১২" x ৮".
* টেবিলে ব্যবহারের জন্য ৬ ১/৪" x ৪ ১/৪".

### যেসব অনুষ্ঠানে পতাকা উড্ডয়ন করা হয়

* পাকিস্তান দিবস (মার্চ ২৩)
* মাদার-ই-মিল্লাত এর জন্মদিন(জুলাই ৩০
* পাকিস্তানের স্বাধীনতা দিবস (আগস্ট ১৪)
* আল্লামা ইকবাল এর জন্মদিন (নভেম্বর ৯)
* মুহাম্মদ আলী জিন্নাহ এর জন্মদিন (ডিসেম্বর ২৫)
* অন্যান্য যেসব দিনে সরকারী নির্দেশ রয়েছে।

### যেসব দিনে পতাকা অর্ধনমিত রাখা হয়

* আল্লামা ইকবালের মৃত্যু বার্ষিকী (এপ্রিল ২১)
* মাদার-ই-মিল্লাতের মৃত্যু বার্ষিকী (জুলাই ৮)
* মুহাম্মদ আলী জিন্নাহের মৃত্যু বার্ষিকী (সেপ্টেম্বর ১১)
* নওয়াবজাদা লিয়াকত আলী খান এর মৃত্যু বার্ষিকী (অক্টোবর ১৬)
* অন্য যেসব দিনে সরকারী নির্দেশ রয়েছে

## বহিঃসংযোগ

* পাকিস্তানের পতাকা বিষয়ে পাকিস্তান সরকারের ওয়েবসাইট।
# সিনহুয়া সংবাদ সংস্থা
সংক্ষিপ্ত ইউআরএল

সিনহুয়া সংবাদ সংস্থা| ধরন | রেডিও, টেলিভিশন ও অনলাইন সম্প্রচার |
| দেশ |  চীন |
| প্রতিষ্ঠিত | ১৯৩১ |
| প্রচারের স্থান | মূল ভূমিতে, উপগ্রহের মাধ্যমে, অন্তর্জালে |
| এলাকা | সমগ্র বিশ্বব্যাপী, প্রধানত চীনে |
| মালিকানা | স্টেট কাউন্সিল |
| অফিসিয়াল ওয়েবসাইট | সিনহুয়া (ইংরেজি) |

|  |
| --- |
| সিনহুয়া সংবাদ সংস্থা |
| ঐতিহ্যবাহী চীনা |  新華通訊社  |
| সরলীকৃত চীনা |  新华通讯社  |
| আক্ষরিক অর্থ | New China News Agency |
|

| প্রতিলিপিকরণ |
| --- |
| প্রমিত চীনা |
| হান-ইউ ফিনিন | Xīnhuá tōngxùnshè |
| আধ্বব | ɕínxwǎ |

 |
| সংক্ষিপ্ত নাম |
| ঐতিহ্যবাহী চীনা |  新華社  |
| সরলীকৃত চীনা |  新华社  |
|

| প্রতিলিপিকরণ |
| --- |
| প্রমিত চীনা |
| হান-ইউ ফিনিন | Xīnhuá Shè |

 |

সিনহুয়ার প্রধান কার্যালয়
**সিনহুয়া সংবাদ সংস্থা** হচ্ছে চীনের রাষ্ট্রীয় সংবাদ সংস্থা (/ˈʃiːnhwɑː/;)।তথ্য সংগ্রহের জন্য এবং প্রেস কনফারেন্স এর জন্য এটি চীনের বৃহত্তম সংস্থা। এটি চীনের সবচেয়ে বড় সংবাদ সংস্থা।
সিনহুয়া এর প্রধান কার্যালয় কমপ্লেক্স, "পেন্সিল বিল্ডিং", ৫৭ নং Xuanwumenxi স্ট্রীট, বেইজিং এ। সিনহুয়া তে ১০ হাজার এর বেশি কর্মী কাজ করে।

## ইতিহাস

সিনহুয়া বার্তা সংস্থা ১৯৩১ সালে **রেড চীনা সংবাদ সংস্থা** হিসাবে কর্যক্রম শুরু করে এবং ১৯৩৭ সালে এর বর্তমান নাম (সিনহুয়া সংবাদ সংস্থা) রাখা হয়।প্যাসিফিক যুদ্ধের সময় সংস্থাটি তাদের প্রথম বিদেশী শাখা প্রতিষ্ঠা করে এবং সম্প্রচার সক্ষমতা উন্নত করে। ১৯৪৪ সাল থেকে সংস্থাটি তাদের প্রথম বিদেশী ভাষায় ইংরেজিতে সংবাদ পরিচালনা শুরু করে।

## আঞ্চলিক সদর দপ্তর এবং সেক্টর

সিনহুয়ার মূল সদর দপ্তর বেইজিং এ অবস্থিত।১৯৪৭ সালে সিনহুয়া সংবাদ সংস্থা লন্ডনে প্রথম বিদেশী শাখার কার্যালয় স্থাপন করে।

### সিনহুয়া হংকং

### সিনহুয়া কায়রো

### সিনহুয়া ভিয়েনতিয়েন

### সিনহুয়া অনলাইন

সিনহুয়া সংবাদ সংস্থার ওয়েবসাইট Xinhuanet.com, ছয়টি ভিন্ন ভাষায় খবর প্রদান করে।

## অংশীদারিত্ব

## আরো জানতে

## তথ্যসূত্র

## বহিঃসংযোগ

* ইংরেজি সিনহুয়া সংবাদ
* সিনহুয়া সংবাদ
* সিনহুয়া আরবি সংবাদ ফিড
# দুকুদু
সংক্ষিপ্ত ইউআরএল

| দুকুদু |
| --- |
| পরিচালক | শ্রীনু বৈটলা |
| প্রযোজক | রাম আচান্তা গোপীচাঁদ আচান্তা অনিল সুনকারা |
| রচয়িতা | শ্রীনু বৈটলা গোপীমোহন কোনা ভেঙ্কট |
| শ্রেষ্ঠাংশে | মহেশ বাবু সামান্থা প্রকাশ রাজ সোনু সুদ |
| সুরকার | এস. থামান |
| চিত্রগ্রাহক | কে. ভি. গুহন প্রসাদ মুরেল্লা |
| সম্পাদক | এম. আর. বর্মা |
| প্রযোজনা কোম্পানি | ১৪ রিলস এন্টারটেইনমেন্ট |
| পরিবেশক | জি এম বি এন্টারটেইনমেন্ট |
| মুক্তি | * ২৩ সেপ্টেম্বর ২০১১ (2011-09-23) (India)
 |
| স্থিতিকাল | ১৭৫ মিনিট |
| দেশ | ভারত |
| ভাষা | তেলুগু  |
| নির্মাণব্যয় | ₹৩৫ কোটি |
| আয় | ₹১০১ কোটি |

দুকুদু (অনু. আক্রমণাত্মক) হলো ২০১১ সালের একটি ভারতীয় তেলুগু ভাষার অ্যাকশন কমেডি চলচ্চিত্র, যার পরিচালনা করেছেন শ্রীনু বৈটলা এবং চিত্রনাট্য লিখেছেন তিনিই, কোনা ভেঙ্কট ও গোপীমোহন। চলচ্চিত্রটি রাম আচান্তা, গোপী আচান্তা এবং অনিল সুনকারা যৌথভাবে প্রযোজনা করেন ‘১৪ রিলস এন্টারটেইনমেন্ট’ ব্যানারে। এতে মহেশ বাবু, সামান্থা, প্রকাশ রাজ এবং সোনু সুদ প্রধান চরিত্রে অভিনয় করেছেন। এছাড়াও ব্রহ্মানন্দম একটি সহ-ভূমিকায় অভিনয় করেছেন।

চলচ্চিত্রের কাহিনি আবর্তিত হয়েছে অজয় কুমার (মহেশ বাবু) নামের এক পুলিশ অফিসারকে ঘিরে, যিনি প্রাক্তন বিধায়ক শঙ্কর নারায়ণ (প্রকাশ রাজ)-এর পুত্র। শঙ্কর নারায়ণ কোমা থেকে জেগে উঠলেও তাঁর শারীরিক অবস্থা আশঙ্কাজনক থাকে। পিতার সুস্থতার জন্য অজয় কুমার নিজেকে একজন বিধায়ক হিসেবে পরিচয় দেন এবং তাঁর বাবার স্বপ্ন পূরণের চেষ্টা করতে থাকেন। একই সঙ্গে তিনি বাবার শত্রুদের খোঁজ করে প্রতিশোধ নিতে থাকেন। চলচ্চিত্রটির অনুপ্রেরণা ছিল ২০০৩ সালের জার্মান চলচ্চিত্র *গুড বাই, লেনিন!*।

চলচ্চিত্রটির প্রযোজনা শুরু হয় ২০১০ সালের ২৮ জুন, হায়দরাবাদে। চিত্রগ্রহণ শুরু হয় ২২ অক্টোবর ২০১০, তুরস্কে; এবং তা ২০১১ সালের সেপ্টেম্বরের মাঝামাঝি পর্যন্ত চলতে থাকে। ছবিটির অধিকাংশ অংশ হায়দরাবাদে চিত্রায়িত হলেও মুম্বাই, গুজরাট, ইস্তানবুল, দুবাই এবং সুইজারল্যান্ডেও কিছু দৃশ্য ধারণ করা হয়। এস. থামান চলচ্চিত্রটির সঙ্গীত পরিচালনা করেন এবং এম. আর. বর্মা সম্পাদনার কাজ করেন। প্রসাদ মুরেল্লা মাঝপথে ছেড়ে দেওয়ার পর চিত্রগ্রহণের দায়িত্ব নেন কে. ভি. গুহন।

*দুকুদু* মুক্তি পায় ২০১১ সালের ২৩ সেপ্টেম্বর, বিশ্বব্যাপী ১৮০০টি প্রেক্ষাগৃহে। মুক্তির পর চলচ্চিত্রটি সমালোচকদের কাছ থেকে ইতিবাচক প্রতিক্রিয়া পায় এবং বক্স অফিসে সফলতা অর্জন করে। *লস অ্যাঞ্জেলেস টাইমস* এটিকে বর্ণনা করে "সেই বিখ্যাত চলচ্চিত্র, যার নাম আপনি শোনেননি" হিসেবে। এর লাইফটাইম ডিস্ট্রিবিউটর শেয়ার ছিল প্রায় ৫৮.৯ কোটি টাকা এবং মোট আয় ছাড়িয়ে যায় ১০১ কোটি টাকা। এটি ছিল সে বছরের সর্বোচ্চ আয় করা তেলুগু চলচ্চিত্র এবং তৎকালীন সময়ে দ্বিতীয় সর্বোচ্চ আয় করা তেলুগু চলচ্চিত্র।

চলচ্চিত্রটি বহু পুরস্কার লাভ করে, যার মধ্যে রয়েছে সাতটি নন্দী পুরস্কার, ছয়টি ফিল্মফেয়ার পুরস্কার দক্ষিণ, আটটি সাইমা পুরস্কার এবং আটটি সিনেমাএএ পুরস্কার।

*দুকুদু*-র কাহিনি পরে বাংলা চলচ্চিত্র *চ্যালেঞ্জ ২* (২০১২), এবং কন্নড় ভাষায় *পাওয়ার* (২০১৪)-এ রিমেক করা হয়। এছাড়াও, এটি হিন্দিতে *The Real Tiger*, তামিল-এ *Athiradi Vettai*, মালয়ালম-এ *Choodan*, ওড়িয়া-তে *Dookudu* এবং কন্নড়ে *Police Power* নামে ডাবিং করা হয়।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *দুকুদু*  (ইংরেজি)
# পশ্চিম ভারত

|  |
| --- |
| **পশ্চিম ভারত** |
|

ভারতের মানচিত্রে পশ্চিম ভারতের অবস্থান |
| **সময় অঞ্চল** | আইটিসি (ইউটিসি+৫:৩০) |
| **আয়তন** | ৫,০৮,০৫২ বর্গকিমি  |
| **রাজ্য ও কেন্দ্রশাসিত অঞ্চলসমূহ** | মহারাষ্ট্র, গুজরাত, গোয়া, *দাদরা ও নগর হাভেলি এবং দমন ও দিউ* |
| **জনবহুল শহর** (২০০৮) | মুম্বই, পুনে, আহমেদাবাদ, সুরাট, নাশিক, নাগপুর |
| **সরকারী ভাষাসমূহ** | মারাঠি, গুজরাতি, কোঙ্কণী, ইংরেজি, হিন্দি
 |
| **জনসংখ্যা** | ১৪,৭৮,০১,৭৭৪ |

**পশ্চিম ভারত** ভারতের পশ্চিমের গোয়া, গুজরাত ও মহারাষ্ট্র অঙ্গরাজ্য, দাদরা ও নগর হাভেলি এবং দমন ও দিউ কেন্দ্রশাসিত অঞ্চলগুলি নিয়ে গঠিত। ভারতের অন্যান্য অঞ্চলের তুলনায় পশ্চিম ভারত অপেক্ষাকৃত বেশি শিল্পায়িত এবং এখানে নগরে বাসরত জনসংখ্যার পরিমাণও বেশি। ব্রিটিশদের ঔপনিবেশিক শাসনের আগে পশ্চিম ভারতের বেশির ভাগ অংশ মারাঠা সাম্রাজ্য ও মুঘল সাম্রাজ্যের অংশ ছিল। ভারতের স্বাধীনতা লাভের এগুলি ভারতের অংশে পরিণত হয় এবং ১৯৫৬ সালের রাজ্য পুনর্গঠন আইন অনুসারে বর্তমান রূপ পরিগ্রহ করে। পশ্চিম ভারতের রাজ্যগুলি উত্তর-পশ্চিমে থর মরুভূমি, উত্তরে বিন্ধ্য পর্বতমালা, এবং পশ্চিমে আরব সাগর দ্বারা বেষ্টিত। পশ্চিম ভারতের একটি বড় অংশ দক্ষিণ ভারতের সাথে দাক্ষিণাত্যের মালভূমির অংশীদার।

## তথ্যসূত্র

## আরও দেখুন

* ভারত
* উত্তর ভারত
* উত্তর-পূর্ব ভারত
* দক্ষিণ ভারত
* পূর্ব ভারত
# এনায়েত খান
সংক্ষিপ্ত ইউআরএল

এনায়েত খান
ইউনির্ভাসেল ছুফি টেম্প্যাল
**এনায়েত খান** (ইংরেজি: Inayat Khan; উর্দু: عنایت خان‎‎) (জুলাই ৫, ১৮৮২ - ফেব্রুয়ারি ৫, ১৯২৭) ছিলেন পশ্চিমা বিশ্বে ছুফি তরীকার গোড়া পত্তনকারী এবং সার্বজনীন ছুফি দীক্ষা প্রচারে পুরধা ছুফি সাধক। প্রাথমিক অবস্থায় তিনি ভারতবর্ষ হতে একজন সঙ্গীত শাত্রবিদ হিসাবে এলেও পরবর্তীকালে ছুফি সাধক-পীর হিসাবে ব্যাপক প্রতিষ্ঠা লাভ করেন। সার্বজনীন ছুফিবাদ ছিল তার মূল প্রতিপাদ্য।

## জন্ম

১৮৮২ সালের জুলাই মাসের ৫ তারিখে ভারতের গুজরাত প্রদেশের ভাদোধারা নামক স্থানে তার জন্ম হয়। তার পিতার নাম মাশেখ রহমান খান এবং মাতা খতিজা বি। এনায়েত খান ছোট বেলা হতেই কাব্য ও সঙ্গীতে আগ্রহী ছিলেন। যা পরবর্তীতে তার ছুফি সাধনায় পর্যবসিত হয়। তার মা ছিলেন অষ্টাদশ শতক মহিশুরের শাসনকর্তা টিপু সুলতান’র বংশধর।

## শিষ্যত্ব গ্রহণ

ছুফিতত্ত্বে দীক্ষা গ্রহণে মনস্থ করলে তিনি দ্বারস্থ হন ছুফি সাধক মোহাম্মদ আবু হাশিম মাদানীর কাছে, যিনি তাকে চিস্তিয়, নক্সবন্দীয়া, কাদেরীয়া এবং শোহরাওয়ার্দীয়া তরীকার শিক্ষা দান করেন।

## প্রাচ্যে আগমন

স্বীয় পীর/মুর্শিদ মৃত্যুর পূর্বে তাকে আদেশ করেছিলেন, তিনি যেন সঙ্গীতকে কাজে লাগিয়ে প্রাচ্য ও পাশ্চাত্যে মানুষের মাঝে সম্পর্কের সেতু বন্ধন তৈরী করেন। উক্ত আদেশ বাস্তবায়নে তিনি ১৯১০ সালের ১৩ সেপ্টেম্বর ইংল্যান্ডের লন্ডন শহরে পৌছেন।

## অবদান

তিনি ১৯০৩ সালে অধ্যক্ষ এনায়েত খান রহমত খান পাঠান শীর্ষক ৭৫টি গানের এক সংকল প্রকাশ করেন। দিল্লীর নিজাম উদ্দিন আউলিয়ার শিষ্য হিসাবে প্রাচ্যে সর্বপ্রথম ছুফি তরীকা হিসাবে চিস্তিয়া তরীকার ধারা প্রতিষ্ঠা করেন। ১৯২৩ সালে তার প্রতিষ্ঠিত ছুফি তরীকাটি স্যুইস আইনের অধিনে পরিবর্তীত হয়ে নাম ধারণ করে ইন্টান্যাশনাল ছুফি মুভমেন্ট (International Sufi Movement)। একত্ববাদ বা তৌহিদ সংক্রান্ত তার প্রচারণায় প্রেমবাদ, ছন্দময়তা ও সৌন্দর্য বিশেষ স্বকীয় বৈশিষ্ট্যে উপস্থাপিত হয়। এনায়েত খান ১৯১০ হতে ১৯২০ সাল পর্যন্ত আমেরিকা ও ইউরোপের নানা দেশে ভ্রমণ করেন। পরে তিনি ফ্রান্সে বসবাস আরম্ভ করলে সেখানে তিনি গৃষ্মকালীন শিক্ষা কেন্দ্র প্রতিষ্ঠা করে সার্বজনীন ছুফিতত্ত্বের উপর পাঠদানে রত থাকেন। এভাবে তার প্রতিষ্ঠিত ইন্টারন্যাশনাল ছুফি মুভমেন্ট এর কার্যক্রম ছড়ি পড়ে নেদারল্যান্ড, ফ্রান্স, ইংল্যান্ড, র্জামানী, যুক্তরাষ্ট্র, কানাডা, রাশিয়া ও অষ্ট্রলিয়ায়।

## মৃত্যু

তিনি স্বদেশে স্বেচ্ছায় ফেরত আসেন ১৯২৬ সালে। বার্ধক্য জনিত শারীরিক প্রতিকূলতাকে উপেক্ষা করে তিনি পুনরায় ভারতের নানা স্থানে ভ্রমণে ব্যস্ত রইলেন। এরই ধারাবাহিকতা এক সময় তিনি অসুস্থ্য হয়ে পড়েন। স্বল্প সময়ের অসুস্থ্যতায় ১৯২৭ সালের ৫ই ফেব্রুয়ারি দিল্লীতে তিনি মৃত্যু বরণ করেন। সেখানেই নিজামুদ্দিন আউলিয়ার দরগাহ নামক স্থানে তাকে সমাহিত করা হয়।

## তথ্যসূত্র
# ডেভিড ফিঞ্চার

| ডেভিড ফিঞ্চার |
| --- |
| David Fincher |
| ২০১১ সালে ফিঞ্চার |
| জন্ম | ডেভিড অ্যান্ড্রু লিও ফিঞ্চার  (1962-08-28) ২৮ আগস্ট ১৯৬২ ডেনভার, কলোরাডো, মার্কিন যুক্তরাষ্ট্র |
| পেশা | চলচ্চিত্র, টেলিভিশন ও মিউজিক ভিডিও পরিচালক ও প্রযোজক |
| কর্মজীবন | ১৯৮৪–বর্তমান |
| দাম্পত্য সঙ্গী | দোনিয়া ফিওরেন্তিনা (বি. ১৯৯০; বিচ্ছেদ. ১৯৯৫) সিন চ্যাফিন (বি. ১৯৯৬) |
| সন্তান | ১ |

**ডেভিড অ্যান্ড্রু লিও ফিঞ্চার** (ইংরেজি: David Andrew Leo Fincher; জন্ম ২৮শে আগস্ট, ১৯৬২) হলেন একজন মার্কিন চলচ্চিত্র, টেলিভিশন ও মিউজিক ভিডিও পরিচালক ও প্রযোজক। তিনি *দ্য কিউরিয়াস কেইস অফ বেঞ্জামিন বাটন* (২০০৮) ও *দ্য সোশ্যাল নেটওয়ার্ক* (২০১০) চলচ্চিত্রের জন্য দুইবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং *দ্য সোশ্যাল নেটওয়ার্ক* ছবির জন্য শ্রেষ্ঠ চলচ্চিত্র পরিচালনার জন্য গোল্ডেন গ্লোব পুরস্কার ও বাফটা পুরস্কার লাভ করেন।

তিনি মনস্তাত্ত্বিক থ্রিলারধর্মী *সেভেন* (১৯৯৫), *দ্য গেম* (১৯৯৭), *ফাইট ক্লাব* (১৯৯৯) এবং *গন গার্ল* (২০১৪) চলচ্চিত্রের জন্য বিখ্যাত। এছাড়া তিনি রহস্যধর্মী থ্রিলার চলচ্চিত্র *জোডিয়াক* (২০০৭), *দ্য গার্ল উইথ দ্য ড্রাগন ট্যাটু* (২০১১) এবং টেলিভিশন ধারাবাহিক *হাউজ অব কার্ডস* (২০১৩-) এবং *মাইন্ডহান্টার* (২০১৭-) পরিচালনা করেন।

তার *জোডিয়াক* ও *দ্য সোশ্যাল নেটওয়ার্ক* চলচ্চিত্র দুটি বিবিসির ২১শ শতাব্দীর ১০০ সেরা চলচ্চিত্রের তালিকায় অন্তর্ভুক্ত হয়।

## প্রারম্ভিক জীবন

ফিঞ্চার ১৯৬২ সালের ২৮শে আগস্ট কলোরাডোর ডেনভারে জন্মগ্রহণ করেন। তার মাতা ক্লের মে (জন্মনাম বোয়েচার) সাউথ ডাকোটার একটি মাদকাসক্ত নিরাময় প্রোগ্রামের মানসিক স্বাস্থ্য বিষয়ক সেবিকা, এবং তার পিতা হাওয়ার্ড কেলি "জ্যাক" ফিঞ্চার একজন লেখক, যিনি *লাইফ* সাময়িকীর প্রতিবেদক ও ব্যুরো প্রধান ছিলেন। হাওয়ার্ড ২০০৩ সালের এপ্রিলে ক্যান্সারে আক্রান্ত হয়ে মারা যান। যখন তার দুই বছর বয়স, তার পরিবার ক্যালিফোর্নিয়ার সান আন্সেলমোতে চলে যায়। সেখানে চলচ্চিত্র নির্মাতা জর্জ লুকাস তাদের প্রতিবেশী ছিল। তার থেকে অনুপ্রাণিত হয়ে ফিঞ্চার ছেলেবেলা থেকেই চলচ্চিত্র নির্মাণে আগ্রহ প্রকাশ করেন। ফিঞ্চারের কিশোর বয়সে তারা অরেগনের অ্যাশল্যান্ডে চলে যান এবং সেখানে তিনি অ্যাশল্যান্ড হাই স্কুলে পড়াশুনা করেন। হাই স্কুলে তিনি মঞ্চনাটক পরিচালনা করতেন এবং স্কুলের পরে সেট ও লাইটিংয়ের নকশা করতেন। তিনি সেকেন্ড রান মুভি থিয়েটারে প্রজেকশনিস্ট ছিলেন এবং অরেগনের মেডফোর্ডের স্থানীয় টেলিভিশন সংবাদ স্টেশন "কবি"র ব্যবস্থাপনা সহকারী ছিলেন, পাশাপাশি রান্না করা ও থালা পরিষ্কার করার কাজ করতেন। *বুচ ক্যাসিডি অ্যান্ড দ্য সানড্যান্স কিড* (১৯৬৯) দেখে অনুপ্রাণিত হয়ে ফিঞ্চার আট বছর বয়সেই ৮মিমি ক্যামেরা দিয়ে চলচ্চিত্র নির্মাণ শুরু করেন।

## ব্যক্তিগত জীবন

ফিঞ্চার ১৯৯০ সালে মডেল ও চিত্রগ্রাহক দোনিয়া ফিওরেন্তিনোকে (জন্ম ১৯৬৭) বিয়ে করেন। ১৯৯৫ সালে তাদের বিবাহ বিচ্ছেদ ঘটে। তাকে এক কন্যা ফেলিক্স ইমোজেন ফিঞ্চার ১৯৯৪ সালে জন্মগ্রহণ করে। ফিঞ্চার পরবর্তীতে ১৯৯৬ সালে প্রযোজক সিন চ্যাফিনকে বিয়ে করেন।

## তথ্যসূত্র

## বহিঃসংযোগ

* অলমুভিতে ডেভিড ফিঞ্চার
* ইন্টারনেট মুভি ডেটাবেজে ডেভিড ফিঞ্চার (ইংরেজি)
* রটেন টম্যাটোসে ডেভিড ফিঞ্চার (ইংরেজি)

* এমভিডি বেজে ডেভিড ফিঞ্চার
* সেন্স অব সিনেমায় ডেভিড ফিঞ্চার
# পোখরা
সংক্ষিপ্ত ইউআরএল

| পোখরা |
| --- |
| ডাকনাম: হ্রদের শহর |
| পোখরা |
| স্থানাঙ্ক: ﻿ / ﻿ |
| দেশ | নেপাল |
| জেলা | কাস্কী |
| উন্নয়ন অঞ্চল | পশ্চিম |
| জোন | গণ্ডকী |
| আয়তন |
|  • মোট | ৫৬ বর্গকিমি (২২ বর্গমাইল) |
| জনসংখ্যা (২০১১) |
|  • মোট | ৩,৫৩,৮৪১ |

**পোখরা** হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।

## ভূগোল

ফেওয়া হ্রদে নৌকা
পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।

## জনসংখ্যা

২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।

## ইতিহাস

শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।

## শিক্ষা ব্যবস্থা

নেপালের মধ্যে পোখরা শহর কাঠমান্ডুর পর সবচেয়ে বড় শিক্ষা ক্ষেত্র হিসাবে পরিচিত। এখানে মেডিকেল কলেজ ও ইনঞ্জিরিয়ারিং কলেজ রয়েছে। এছাড়া অনেক ডিগ্রি কলেজ আছে এখানে। পর্বতারোহণের জন্য এই শহরে পড়াশোনার ব্যবস্থা রয়েছে।

* পোখরা মেডিকেল কলেজ
* পোখরা ইঞ্জিনিয়ারিং কলেজ
* গণ্ডকী বোর্ডিং স্কুল
* হিমাচলপ্রদেশ বোর্ডিং স্কুল

## যোগাযোগ ব্যবস্থা

পোখারার ফেওয়া হ্রদে হিমালয়ের প্রতিবিম্ব
নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।

## তথ্যসূত্র
# আগ্রা জেলা
সংক্ষিপ্ত ইউআরএল

| আগ্রা জেলা आगरा जिला |
| --- |
| উত্তরপ্রদেশের জেলা |
|  |
| উত্তরপ্রদেশে আগ্রার অবস্থান |
| দেশ | ভারত |
| রাজ্য | উত্তরপ্রদেশ |
| প্রশাসনিক বিভাগ | আগ্রা |
| সদরদপ্তর | আগ্রা |
| তহশিল | ৬ |
| সরকার |
|  • লোকসভা কেন্দ্র | ১. আগ্রা (লোকসভা আসন) - ক্যান্টনমেন্ট, উত্তর, দক্ষিণ, এতমাদপুর ২। ফতেপুর সিক্রি (লোকসভা এলাকা) - গ্রামীণ, বাহ, ফাতেহাবাদ, ফতেপুর সিক্রি, খড়গড় |
|  • বিধানসভা আসন | ১. ক্যান্টনমেন্ট ২। উত্তর ৩। দক্ষিণ ৪.গ্রামীণ ৫। বাহ ৬। এতমদপুর ৭। ফাতেহাবাদ ৮। ফতেপুর সিক্রি ৯। খড়গড় |
| আয়তন |
|  • মোট | ৪,০২৭ বর্গকিমি (১,৫৫৫ বর্গমাইল) |
| জনসংখ্যা (২০১১) |
|  • মোট | ৪৪,১৮,৭৯৭ |
| জনতাত্ত্বিক |
|  • সাক্ষরতা | 69.৪৪%. |
|  |
| প্রধান মহাসড়ক | জাতীয় সড়ক ২ |
| ওয়েবসাইট | দাপ্তরিক ওয়েবসাইট |

Kos Minar#793 at 12 mile on Agra-Fatehpur Sikri Road section of National Highway 21
**আগ্রা জেলা**; (হিন্দি: आगरा जिला, প্রতিবর্ণীকৃত: *আগরা জিলা*) ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।

## ভৌগোলিক অবস্থান

আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।

## বিভাগ

আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]

এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি।

## জনসংখ্যার উপাত্ত

| আগ্রা জেলার ধর্ম |
| --- |
| ধর্ম |  | শতাংশ |
| হিন্দুধর্ম |    | ৮৮.৭৭% |
| ইসলাম |    | ৯.৩১% |
| শিখ ধর্ম |    | ০.২৭% |
| জৈনধর্ম |    | ০.৪৯% |
| খ্রিস্টধর্ম |    | ০.২৩% |
| বৌদ্ধধর্ম |    | ০.০৯% |
| অন্যান্য† |    | ০.৮৩% |

২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।

## ভাষাসমূহ

এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।

## তথ্যসূত্র